Man vas ná gru-steekmoordArgieffoto Kapt. Tsekiso Mofokeng, woordvoerder van die polisie, sê die 42-jarige man sal Woensdag in die Randburg-landdroshof verskyn. Die vrou is omstreeks 17:00 Saterdagmiddag gevind nadat ‘n vrou en haar kind verby ‘n kantoorpark in Bryanston gery het en die vrou by die ingang sien lê het. Die motoris het die nooddienste ontbied en paramedici was binne enkele minute op die toneel “Die beseerde vrou het skaars reageer en het gesukkel om asem te haal. Hulle het haar dadelik met ŉ ambulans na die MediClinic Sandton geneem vir verdere behandeling,” het Werner Vermaak, woordvoerder van ER24, Sondag gesê. Die vrou is later by die hospitaal dood verklaar. The Star het Dinsdag berig dat die vrou deur haar man op die perseel van ‘n Sandtonse maatskappy aangeval is. Die vrou se man het glo nie die volgende dag vir werk opgedaag nie.